สาลิกา แถลงปล่อย เอ็มบิวา ซบหมาป่าถาวร
สำนักข่าวต่างประเทศรายงานวันที่  27 ม.ค. ว่า สาลิกาดง นิวคาสเซิล ยูไนเต็ด สโมสรแกร่งแห่งศึกพรีเมียร์ลีก อังกฤษ  ยืนยัน  ตกลงปล่อย มาปู ยานกา เอ็มบิวา กองหลังชาวฝรั่งเศสให้กับ  หมาป่าเหลือแดง โรมา ทีมชั้นนำแห่งศึกกัลโช เซเรีย อา อิตาลี แบบถาวรเรียบร้อยแล้ว หลังปล่อยให้ยืมตัวไปก่อนหน้านี้,สำหรับ เอ็มบิวา วัย 25 ปี ย้ายจาก มงต์เปลลิเยร์ ทีมดังในลีกเอิง ฝรั้งเศส มาร่วมทีมนิวคาสเซิล ในปี 2013 ด้วยค่าตัว 8.5 ล้านปอนด์ ก่อนที่จะถูกปล่อยให้ โรมา ยืมตัวไปใช้งานเมื่อเดือนกันยายนปีที่แล้ว โดยในสัญญาระบุไว้ว่า โรมา มีสิทธิ์ซื้อขาด เอ็มบิวา ทันที หากนักเตะได้ลงสนามครบ 20 นัด และจากการที่ เอ็มบิวา ลงเล่นให้ โรมา นัดที่เสมอกับ ฟิออเรนตินา ไป 1-1 เมื่อวันเสาร์ที่ผ่านมา ทำให้เจ้าตัวลงสนามในเกมลีกไปแล้ว 14 นัดบวกกับเกมยูฟ่า แชมเปียนส์ ลีก อีก 5 นัดและในโคปา อิตาเลีย อีก1 นัด ทำให้เขาลงเล่นให้ทัพหมาป่าครบ 20 นัดพอดี ทำให้โรมาตัดสินใจจ่ายเงินจำนวน 5.5 ล้านปอนด์ ให้กับนิวคาสเซิล และทีมสาลิกาดงก็ออกมายืนยันเกี่ยวการย้ายทีมครั้งนี้เป็นที่เรียบร้อย,แถลงการณ์บนเว็บไซต์ทางการของนิวคาสเซิล ยูไนเต็ด ระบุว่า มาปู ยานกา เอ็มบิวา กองหลังของนิวคาสเซิล ยูไนเต็ด ได้ย้ายไปอยู่กับ โรมา แบบถาวรเรียบร้อยแล้ว หลังได้ทำตามครบเงื่อนไขที่อยู่ในข้อตกลงยืมตัวระหว่างสโมสร,ทั้งนี้ มาปู ยานกา เอ็มบิวา ลงเล่นให้ นิวคาสเซิล ยูไนเต็ด ไปทั้งสิ้น 48 นัด โดยทำประตูไม่ได้เลย.
สาลิกาดง นิวคาสเซิล ยูไนเต็ด  ยืนยัน  ตกลงปล่อย  มาปู ยานกา เอ็มบิวา กองหลังชาวฝรั่งเศสให้กับ  โรมา แบบถาวรเรียบร้อย หลังปล่อยให้ยืมตัวไปก่อนหน้านี้
พรีเมียร์ลีก,นิวคาสเซิล ยูไนเต็ด,โรมา,มาปู ยานกา เอ็มบิวา,ข่าวกีฬา